96/367/EY: Komission päätös, tehty 13 päivänä kesäkuuta 1996, suu- ja sorkkatautiin liittyvistä suojatoimenpiteistä Albaniassa (ETA:n kannalta merkityksellinen teksti)



Virallinen lehti nro L 145 , 19/06/1996 s. 0017 - 0018



KOMISSION PÄÄTÖS, tehty 13 päivänä kesäkuuta 1996, suu- ja sorkkatautiin liittyvistä suojatoimenpiteistä Albaniassa (ETA:n kannalta merkityksellinen teksti) (96/367/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 95/52/EY (2), ja erityisesti sen 19 artiklan 6 kohdan, sekä katsoo, että suu- ja sorkkataudin puhkeaminen Albaniassa on varmistettu, suu- ja sorkkataudin esiintyminen Albaniassa muodostaa uhkaavan vaaran jäsenvaltioiden karjoille tiettyjen eläintuotteiden kaupan vuoksi, tietyistä Euroopan maista peräisin olevien tiettyjen elävien eläinten ja niistä saatujen tuotteiden tuonnista yhteisöön suu- ja sorkkatautitapauksissa 30 päivänä huhtikuuta 1993 tehdyssä komission päätöksessä 93/242/ETY (3), sellaisena kuin se on viimeksi muutettuna päätöksellä 95/295/EY (4), kielletään taudille alttiisiin lajeihin kuuluvien elävien eläinten sekä taudille altteista eläinlajista peräisin olevan tuoreen lihan ja tiettyjen lihavalmisteiden tuonti tietyistä maista tai niiden kautta, mukaan lukien Albania, eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetussa neuvoston direktiivissä 92/118/ETY (5), sellaisena kuin se on viimeksi muutettuna komission päätöksellä 96/340/EY (6), vahvistetaan edellytykset eläinten suolten, vuotien ja nahkojen, luiden ja luutuotteiden, sarvien ja sarvituotteiden, kavioiden ja sorkkien ja niistä valmistettujen tuotteiden, metsästysmuistojen ja käsittelemättömän villan ja karvan tuonnille; näitä tuotteita voidaan tuoda vain, jos ne käsitellään tavalla, joka tuhoaa viruksen; tiettyjä muita tuotteita voidaan edelleen tuoda; tämä aines muodostaa uhan, komission päätöksessä 95/340/EY (7), sellaisena kuin se on viimeksi muutettuna päätöksellä 96/325/EY (8), vahvistetaan luettelo kolmansista maista, joista jäsenvaltiot sallivat raakamaidon, lämpökäsitellyn maidon ja maitopohjaisten tuotteiden tuonnin; Albania kuuluu tähän luetteloon; maitotuotteita voidaan tuoda vain, jos ne käsitellään tavalla, joka tuhoaa viruksen, tämän vuoksi on tarpeen kieltää tiettyjen eläintuotteiden tuonti Albaniasta, paitsi milloin niille on tehty erityiskäsittely, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Päätöksen 93/242/ETY määräysten lisäksi jäsenvaltioiden on kiellettävä seuraavien nautaeläimistä, lampaista, vuohista, sioista ja muista sorkkaeläimistä peräisin olevien Albanian alueelta lähtöisin olevien tuotteiden tuonti: - direktiivin 92/118/ETY liitteessä I olevassa 7 luvussa kuvailtu veri ja verituotteet, - direktiivin 92/118/ETY liitteessä I olevassa 10 luvussa kuvailtu eläinten rehun ja teknisten tai farmaseuttisten tuotteiden valmistukseen käytettävä raaka-aine, - direktiivin 92/118/ETY liitteessä I olevassa 14 luvussa kuvailtu eläinten lanta. 2. Edellä 1 kohdan ensimmäisessä luetelmakohdassa tarkoitettua kieltoa ei sovelleta verituotteisiin, joille on tehty direktiivin 92/118/ETY liitteessä I olevan 7 luvun 3 kohdan b alakohdassa määrätty käsittely. 3. Jäsenvaltioiden on varmistettava, että Albaniasta lähetettävien verituotteiden mukana olevissa todistuksissa on seuraava maininta: "Suu- ja sorkkatautiin liittyvistä suojatoimenpiteistä Albaniassa tehdyn komission päätöksen 96/367/EY mukaisia verituotteita." 2 artikla Jäsenvaltioiden on tehtävä kauppaan soveltamiinsa toimenpiteisiin tämän päätöksen noudattamisen edellyttämät muutokset. Niiden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 13 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 373, 31.12.1990, s. 56 (2) EYVL N:o L 265, 8.11.1995, s. 16 (3) EYVL N:o L 110, 4.5.1993, s. 36 (4) EYVL N:o L 182, 2.8.1995, s. 30 (5) EYVL N:o L 62, 15.3.1993, s. 49 (6) EYVL N:o L 129, 30.5.1996, s. 35 (7) EYVL N:o L 200, 24.8.1995, s. 38 (8) EYVL N:o L 123, 23.5.1996, s. 24